钦定古今图书集成/明伦汇编/宫闱典/第037卷 > 肃宗张废后
## 钦定古今图书集成/明伦汇编/宫闱典/第037卷 > 肃宗张废后

按《唐书后妃传》：“肃宗废后庶人张氏，邓州向城人，家
徙新丰。祖母窦昭成皇后女弟也。元宗幼，失昭成母，
视姨，鞠爱笃备。帝即位，封邓国夫人，亲宠无比。五息
子曰去惑、去疑、去奢、去逸、去盈，皆显官。去盈尚常芬
公主，去逸生后肃宗为忠王时，纳韦元娃女为孺人。
既建太子，以孺人为妃，后为良娣。妃兄坚为李林甫”
构死，太子惧，请与妃绝，毁服，幽禁中。安禄山反，陷于
贼。至德中薨。始，妃既绝，良娣得专侍太子。慧中而辩，
能迎意傅合。元宗西幸，娣与太子从度渭，民障道，乞
留复长安，太子不听。中人李辅国密启，娣又赞其谋，
遂定计北趣灵武。时军卫单寡，夕次，娣必寝前，太子
曰：“暮夜可虞，且捍贼非妇人事，宜少戒。”对曰：“方多事，
若仓卒，妾自当之，殿下可徐为计。”驻灵武，产子三日，
起缝战士衣，太子敕止，对曰：“今岂自养时耶？”乾元初，
册拜淑妃，赠其父尚书左仆射，姊妹皆封号。弟清潜，
尚大宁、延和二郡主，遂立为皇后。诏内外命妇悉朝
光顺门。后能牢宠，稍稍豫政事，与李辅国相倚，多以
私谒挠权。亲蚕苑中，群命妇相礼，仪物甚盛。二年，群
臣上帝尊号，后亦讽群臣尊己号“翊圣。”帝问李揆，揆
争不可。会月蚀，帝以咎在后宫，乃止。又与辅国谋徙
上皇西内。端午日，帝召见山人李唐。帝方拥幼女，顾
唐曰：“我念之，无怪也。”唐曰：“太上皇今日亦当念陛下。”
帝泫然涕下，而内制于后，卒不敢谒西宫。帝不豫，后
自箴血写佛书以示诚。初，建宁王倓数短后于帝，上
皇在蜀，以七宝鞍赐后，而李泌请分以赏战士。倓助
泌请，故后怨，卒被谮死。繇是太子深畏，事后谨甚。后
犹欲危之，然以子佋早世而侗幼，故太子得无患。宝
应元年，帝大渐，后与内官朱辉光等谋立越王系，而
李辅国、程元振以兵卫太子，幽后别殿。代宗已立，群
臣白帝，请废为庶人，杀之。清潜与舅窦履信皆流放，
支党伏诛。

按：《旧唐书》本传：“宝应元年四月，肃宗大渐，后与内官
朱辉光、马英俊、啖廷瑶、陈仙甫等谋立越王系矫诏
召太子入侍疾。中官程元振、李辅国知其谋。及太子
入，二人以难告，请太子在飞龙厩。元振率禁军收越
王，捕朱辉光等。俄而肃宗崩，太子监国，遂移后于别
殿幽崩。诛马英俊女道士许灵素，配流山人申大芝”，
赐死。驸马都尉清贬硖州司马；弟《延和郡主》；婿鸿胪
卿潜贬郴州司马；舅鸿胪卿《窦履信》贬道州刺史。